## KLINIČKI BOLNIČKI CENTAR ZAGREB

**10000 ZAGREB, Kišpatićeva 12**

|  |  |
| --- | --- |
| Šifra grada/općine: 133 | Razina: 11 |
| Broj RKP-a: 38069 | Razdjel: 096 |
| Matični broj: 03270777 | Šifra djelatnosti: 8610 |
| OIB: 46377257342 | Oznaka razdoblja: 2023-12 |

Zagreb, 31. siječnja 2024.

### Bilješke uz financijske izvještaje za razdoblje siječanj-prosinac 2023. godine

Bilješke uz financijske izvještaje za razdoblje siječanj-prosinac 2023. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskih izvještaja za predmetno razdoblje.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE OD 1. SIJEČNJA DO 31. PROSINCA 2023. GODINE**

## PRIHODI

* 1. **PRIHODI OD HRVATSKOG ZAVODA ZA ZDRAVSTVENO OSIGURANJE**

**Ukupni prihodi od HZZO-a na temelju ugovornih obveza (Šifra 673)** u razdoblju siječanj-prosinac 2023. godine iznose 438.732.330 EUR.

Povećanje prihoda od HZZO-a na temelju ugovornih obveza u razdoblju siječanj-prosinac 2023. godine u odnosu na isto razdoblje prethodne godine iznosi 15,1%.

|  |  |  |  |
| --- | --- | --- | --- |
| **Prihodi od HZZO-a na temelju ugovornih obveza** | **Izvršenje**  **2022** | **Izvršenje**  **2023** | **Indeks**  **2023/2022** |
| **381.202.747** | **438.732.330** | **1,15** |

* + 1. **Prihodi od HZZO-a prema Ugovoru o provođenju bolničke i specijalističko-konzilijarne zdravstvene zaštite bolesnika oboljelih od akutnih bolesti – „proračuni bolnica“**

Prihodi od HZZO-a prema Ugovoru o provođenju bolničke i specijalističko-konzilijarne zdravstvene zaštite bolesnika oboljelih od akutnih bolesti -„proračuni bolnica“ ostvareni su u razdoblju siječanj - prosinac 2023. godine u iznosu od 259.206.971 EUR (iznos uključuje prihod na ime „limita“ i prihod od „DTP liste čekanja“).

Povećanje prihoda od HZZO-a („proračuni bolnica“) u razdoblju siječanj - prosinac 2023. godine u odnosu na isto razdoblje prethodne godine iznosi 22,3%.

|  |  |  |  |
| --- | --- | --- | --- |
| **Prihodi od HZZO-a proračun bolnice** | **Izvršenje**  **2022** | **Izvršenje**  **2023** | **Index**  **2023/2022** |
| **211.939.154** | **259.206.971** | **1,22** |

* + - 1. **Prihodi od HZZO-a prema Ugovoru o provođenju bolničke i specijalističko - konzilijarne zdravstvene zaštite bolesnika oboljelih od akutnih bolesti -** **mjesečni osnovni iznos -** **„limit“**

|  |  |  |  |
| --- | --- | --- | --- |
| **Prihodi od HZZO-a „limit“** | **Izvršenje**  **2022** | **Izvršenje**  **2023** | **Index**  **2023/2022** |
| **205.638.622** | **251.522.345** | **1,22** |

Sukladno naputku Ministarstva financija od dana 14. rujna 2020. godine o načinu evidentiranja obveza za primljene predujmove od HZZO-a u poslovnim knjigama i financijskim izvještajima ustanova u zdravstvu, zdravstvena ustanova ne smije zatvoriti obvezu po primljenom predujmu i priznati prihod od HZZO-a na temelju ugovornih obveza, ako HZZO nije iskazao rashod i zatvorio potraživanje za dani predujam u istom izvještajnom razdoblju. Kako je, sukladno dostavljenoj specifikaciji zatvaranja plaćanja te knjigovodstvenoj kartici avansa, u razdoblju siječanj – prosinac 2023. godine HZZO zatvorio iznos od 251.522.345 EUR na ime osnovnog iznosa sredstava za zdravstvenu zaštitu, isti je u knjigovodstvenim evidencijama i financijskim izvještajima KBC-a Zagreb priznat kao prihod.

* + - 1. **Prihodi od HZZO-a prema Ugovoru o provođenju bolničke i specijalističko-konzilijarne zdravstvene zaštite bolesnika oboljelih od akutnih bolesti - DTP lista čekanja**

KBC Zagreb je HZZO-u u razdoblju siječanj – prosinac 2023. godine ispostavio račune za DTP postupke koji se posebno plaćaju u iznosu od 8.021.063 EUR što je 512.707 EUR manje od predloženog ugovorenog iznosa (8.533.770 EUR).

* + 1. **Prihodi za aktivnosti izvan ugovorenog maksimalnog iznosa sredstava - „limita“**

Prihodi za aktivnosti izvan ugovorenog maksimalnog iznosa sredstava – „limita“ u razdoblju siječanj-prosinac 2023. godine iznosili su 179.476.792 EUR, što je za 6,1% više u odnosu na isto razdoblje prethodne godine.

|  |  |  |  |
| --- | --- | --- | --- |
| **Prihodi za posebne namjene HZZO – izvan proračuna** | **Izvršenje**  **2022** | **Izvršenje 2023** | **Index**  **2023/2022** |
| **169.193.049** | **179.476.792** | **1,06** |

* 1. **TEKUĆE POMOĆI OD INSTITUCIJA I TIJELA EU**

**Tekuće pomoći od institucija i tijela EU (Šifra 6323)** u razdoblju siječanj-prosinac 2023. godine iznose 209.673 EUR. Povećanje tekućih pomoći u razdoblju siječanj-prosinac 2023. godine u odnosu na isto razdoblje prethodne godine rezultat je primljenih sredstava za projekte „Jačanje probira raka pluća u Europi - SOLACE“ i „Provedba probira raka želuca u zemljama Europske unije – TOGAS“ unutar četvrtog programa „EU za zdravlje” koji je uspostavljen [Uredbom (EU) 2021/522](https://eur-lex.europa.eu/legal-content/HR/TXT/?uri=CELEX:32021R0522), a provodi ga Europska izvršna agencija za zdravlje i digitalno gospodarstvo ([HaDEA](https://hadea.ec.europa.eu/index_en)), kao i primljenih sredstava za projekt EDU-FIT iz programa ERASMUS+ kojeg financira Europska komisija.

* 1. **KAPITALNE POMOĆI OD INSTITUCIJA I TIJELA EU**

**Kapitalne pomoći od institucija i tijela EU (Šifra 6324)** u razdoblju siječanj-prosinac 2023. godine iznose 15.639.459 EUR, a odnose se na primljena sredstava temeljem potpisanih Ugovora i dodataka Ugovorima o dodjeli bespovratnih financijskih sredstava za operacije koje se financiraju iz Fonda solidarnosti Europske unije za projekte obnove šteta od potresa. Navedena sredstva namijenjena su za hitne mjere zaštite, utvrđivanja stanja i izrade snimki zatečenog stanja te izradu dokumentacije za provedbu i samu provedbu cjelovite obnove koja podrazumijeva dodatno poboljšanje konstrukcija uz prilagodbu suvremenim standardima zgrada Klinike za ženske bolesti i porode, Klinike za plućne bolesti, Žute zgrade i Glavne zgrade koje su sastavni dio KBC-a Zagreb.

* 1. **TEKUĆE POMOĆI OD IZVANPRORAČUNSKIH KORISNIKA**

**Tekuće pomoći od izvanproračunskih korisnika (Šifra 6341)** u razdoblju siječanj-prosinac 2023. godine iznose 32.289.203 EUR. Povećanje tekućih pomoći u razdoblju siječanj-prosinac 2023. godine u odnosu na isto razdoblje prethodne godine rezultat je primljenih sredstava od HZZO-a sukladno Odlukama Vlade Republike Hrvatske o isplati namjenske pomoći za podmirivanje dijela dospjelih obveza bolničkih zdravstvenih ustanova u ukupnom iznosu od 30.646.585 EUR. Tekuće pomoći od izvanproračunskih korisnika odnose se i na sredstva primljena od Hrvatskog zavoda za zapošljavanje, a prema Ugovorima o dodjeli državne potpore za sufinanciranje zapošljavanja za stjecanje prvog radnog iskustva/pripravništva sklopljenim između Hrvatskog zavoda za zapošljavanje i KBC-a Zagreb te primljenih sredstava od HZZO-a na ime Covid dodatka u plaći, za radnike u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19 (temeljem Odluke Vlade RH - NN 136/2020).

|  |  |  |  |
| --- | --- | --- | --- |
| **Tekuće pomoći od izvanproračunskih korisnika** | **Izvršenje**  **2022** | **Izvršenje**  **2023** | **Indeks**  **2023/2022** |
| **2.322.426** | **32.289.203** | **13,90** |

* 1. **PRIHODI PO POSEBNIM PROPISIMA**

**Prihodi po posebnim propisima (Šifra 652)** u razdoblju siječanj-prosinac 2023. godine iznose 20.017.792 EUR. Povećanje prihoda po posebnim propisima (dopunsko zdravstveno osiguranje i participacije) u razdoblju siječanj-prosinac 2023. godine u odnosu na isto razdoblje prethodne godine iznosi 19% zbog povećanja broja pacijenata i cijena usluga.

|  |  |  |  |
| --- | --- | --- | --- |
| **Prihodi po posebnim propisima** | **Izvršenje**  **2022** | **Izvršenje**  **2023** | **Indeks**  **2023/2022** |
| **16.785.610** | **20.017.792** | **1,19** |

* 1. **PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

**Prihodi od prodaje proizvoda i robe te pruženih usluga i prihodi od donacija (Šifra 66)** u razdoblju siječanj-prosinac 2023. godine iznose 26.985.674 EUR. Povećanje prihoda od prodaje proizvoda i robe te pruženih usluga i prihodi od donacija u razdoblju siječanj-prosinac 2023. godine u odnosu na isto razdoblje prethodne godine iznosi 26,6%, a rezultat je više ostvarenih prihoda od pruženih zdravstvenih usluga te primljenih tekućih donacija od pravnih i fizičkih osoba.

|  |  |  |  |
| --- | --- | --- | --- |
| **Prihodi od prodaje proizvoda i robe te pruženih usluga i prihodi od donacija** | **Izvršenje**  **2022** | **Izvršenje**  **2023** | **Indeks**  **2023/2022** |
| **21.308.055** | **26.985.674** | **1,27** |

* + 1. **PRIHODI OD PRODAJE PROIZVODA I ROBE TE PRUŽENIH USLUGA**

**Prihodi od prodaje proizvoda i robe te pruženih usluga (Šifra 661)** (suradne zdravstvene ustanove, klinička ispitivanja, zakupi, tečajevi i dr.) u razdoblju siječanj-prosinac 2023. godine iznose 14.002.778 EUR. Povećanje prihoda od prodaje proizvoda i robe te pruženih usluga u razdoblju siječanj-prosinac 2023. godine u odnosu na isto razdoblje prethodne godine iznosi 24%, a rezultat je više ostvarenih prihoda za zdravstvene usluge od fizičkih i pravnih osoba te suradnih zdravstvenih ustanova.

|  |  |  |  |
| --- | --- | --- | --- |
| **Prihodi od prodaje proizvoda i robe te pruženih usluga** | **Izvršenje**  **2022** | **Izvršenje**  **2023** | **Indeks**  **2023/2022** |
| **11.296.538** | **14.002.778** | **1,24** |

* + 1. **DONACIJE OD PRAVNIH I FIZIČKIH OSOBA IZVAN OPĆEG PRORAČUNA**

**Prihodi od donacija od pravnih i fizičkih osoba izvan općeg proračuna (Šifra 663)** (lijekovi, medicinska i nemedicinska oprema te financijske donacije) prema proračunskom računovodstvu u razdoblju siječanj-prosinac 2023. godine ostvareni su u iznosu od 12.982.896 EUR što je za 29,7% više u odnosu na isto razdoblje 2022. godine. U razdoblju siječanj-prosinac 2023. godine primljene su donacije lijekova i medicinskog potrošnog materijala od trgovačkih društava u iznosu od 8.512.931 EUR (Cablivi, Kimmtrak, Xenpozime, Kymriah) te donacije bioloških lijekova u iznosu od 4.089.565 EUR (Soliris, Kesimpta) za potrebe kućne terapije HZZO-a.

U razdoblju siječanj-prosinac 2023. godine primljene su kapitalne donacije (donacije u novcu namijenjene za kapitalna ulaganja – nabava opreme i donacije u stvarima – opremi) u iznosu od 340.116 EUR od čega se najznačajnije stavke odnose na donacije trgovačkih društava u opremi (elektrokirurški generator, perfusori) te donacije od fizičkih osoba u opremi (respirator i radiometar).

|  |  |  |  |
| --- | --- | --- | --- |
| **Prihodi od donacija od pravnih i fizičkih osoba izvan općeg proračuna** | **Izvršenje**  **2022** | **Izvršenje**  **2023** | **Indeks**  **2023/2022** |
| **10.011.517** | **12.982.896** | **1,30** |

* 1. **PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

**Prihodi iz nadležnog proračuna za financiranje redovne djelatnosti proračunskih korisnika (Šifra 671)** u razdoblju siječanj-prosinac 2023. godine iznose 60.593.796 EUR. Smanjenje prihoda iz nadležnog proračuna u razdoblju siječanj-prosinac 2023. godine u odnosu na isto razdoblje prethodne godine iznosi 19,2%, a rezultat je doznačenih dodatnih sredstava, sukladno Odlukama Vlade Republike Hrvatske, od strane HZZO-a u iznosu od 30.646.585 EUR koja su evidentirana na izvoru financiranja ostale pomoći i vrsti prihoda 6341 (obrazloženje pod točkom 1.4). Ostala dodatna sredstva preraspodijeljena su sa pozicija Ministarstva zdravstva i evidentirana na izvoru financiranja opći prihodi i primici te su namjenski utrošena za podmirenje dijela dospjelih obveza prema dobavljačima lijekova, potrošnog i ugradbenog medicinskog materijala (iznos od 35.610.136 EUR) i isplatu razlike uvećanja plaće za prekovremeni rad temeljem zaključenih sporazuma s radnicima koji nisu pokrenuli sudske postupke (iznos od 20.727 EUR).

U razdoblju siječanj-prosinac 2023. godine povećani su prihodi iz nadležnog proračuna za financiranje rashoda za nabavu nefinancijske imovine obzirom da su provedene preraspodjele sredstava planiranih na pozicijama Ministarstva financija na tekućem projektu T767069 Provedba projekata za pokriće troškova čije financiranje je bilo predviđeno iz sredstava Europske unije i za pokriće troškova vezanih za nastavak obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije. Navedena sredstva preraspodijeljena su na poziciju KBC-a Zagreb na kapitalni projekt K891007 Sanacija šteta od potresa na izvor financiranja 11 – Opći prihodi i primici u ukupnom iznosu od 19.335.296 EUR.

|  |  |  |  |
| --- | --- | --- | --- |
| **Prihodi iz nadležnog proračuna za financiranje redovne djelatnosti** | **Izvršenje**  **2022** | **Izvršenje**  **2023** | **Indeks**  **2023/2022** |
| **74.976.398** | **60.593.796** | **0,81** |

* 1. **OSTALI PRIHODI**

**Ostali prihodi (Šifra 683**) u razdoblju siječanj-prosinac 2023. godine iznose 2.689.057 EUR. Smanjenje ostalih prihoda u razdoblju siječanj-prosinac 2023. godine u odnosu na isto razdoblje prethodne godine iznosi 13,4%, a rezultat je manje ostvarenih viškova lijekova.

Viškovi lijekova u svakodnevnom ljekarničkom poslovanju najvećim dijelom pojavljuju se u Odjelu centralne pripreme citostatika, a radi individualne terapije za svakog pacijenta (prosječno cca 350-400 terapija dnevno), pri čemu se vodi računa o maksimalnoj iskoristivosti sastavnica (lijekova od kojih se izrađuje navedena terapija). Proizvođači u Sažetku opisa svojstava navode da li u originalnom pakiranju postoji količina lijeka koja se odnosi na dodatni volumen odnosno višak lijeka na koji Odjel centralne pripreme citostatika maksimalno pazi, objedinjuje ga i koristi za nove terapije. Radi se o velikom obrtaju lijekova s visokim cijenama.

|  |  |  |  |
| --- | --- | --- | --- |
| **Ostali prihodi** | **Izvršenje**  **2022** | **Izvršenje**  **2023** | **Indeks**  **2023/2022** |
| **3.104.922** | **2.689.057** | **0,87** |

* 1. **PRIMICI OD FINANCIJSKE IMOVINE I ZADUŽIVANJA**

**Primici od financijske imovine i zaduživanja (Šifra 8)** u razdoblju siječanj-prosinac 2023. godine iznose 6.687.996 EUR. Smanjenje primitaka od financijske imovine i zaduživanja u razdoblju siječanj-prosinac 2023. godine u odnosu na isto razdoblje prethodne godine iznosi 35,7%, a rezultat je manje primljenih zajmova od tuzemnih trgovačkih društava izvan javnog sektora – za nabavu nefinancijske imovine putem robnog zajma.

Najznačajnije nabave izvršene putem robnog zajma odnose se na nabavu endoskopskih stupova, operacijskih lampi, respiratora neonatalni s funkcijom visokofrekventne ventilacije, elektrokirurške platforme, UZV uređaja, inkubatora visoke razine te tomografija 3D, kompjuterizirana, za snimanje ekstremiteta.

|  |  |  |  |
| --- | --- | --- | --- |
| **Primici od financijske imovine i zaduživanja** | **Izvršenje**  **2022** | **Izvršenje**  **2023** | **Indeks**  **2023/2022** |
| **10.402.153** | **6.687.996** | **0,64** |

1. **RASHODI**
   1. **RASHODI ZA ZAPOSLENE**

U razdoblju siječanj-prosinac 2023. godine rashodi za zaposlene (**Šifra 31**) ostvareni su u iznosu od 179.236.642 EUR što je za 15,3% više u odnosu na isto razdoblje 2022. godine.

|  |  |  |  |
| --- | --- | --- | --- |
| **Rashodi za zaposlene** | **Izvršenje**  **2022** | **Izvršenje**  **2023** | **Indeks**  **2023/2022** |
| **155.415.475** | **179.236.642** | **1,15** |

Povećanje rashoda za zaposlene uzrokovano je povećanjem osnovice za obračun plaća za 2% u travnju 2023. sukladno Dodatku I Temeljnom kolektivnom ugovoru za službenike i namještenike u javnim službama (NN 127/2022), povećanjem koeficijenata Uredbom o izmjenama i dopunama uredbe o nazivima radnih mjesta i koeficijentima složenosti poslova u javnim službama (NN 46/2023) u svibnju 2023., Odlukom o isplati privremenog dodatka na plaću državnim službenicima i namještenicima te službenicima i namještenicima u javnim službama (NN 65/2023) u lipnju 2023. te povećanjem osnovice za obračun plaća za 5% Dodatkom III Temeljnom kolektivnom ugovoru za službenike i namještenike u javnim službama (NN 128/2023) u listopadu 2023.

Od studenog 2020. u primjeni je Odluka o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti Covid-19 (NN 136/2020). Posebna nagrada za Covid-19 u razdoblju siječanj – prosinac 2023. godine isplaćena je u iznosu od 982.975 EUR. U razdoblju siječanj - prosinac 2023. godine na ime plaća po pravomoćnim drugostupanjskim sudskim presudama u pokrenutim radnim sporovima isplaćen je iznos od 2.158.380 EUR. Privremeni dodatak na plaću u 2023. godini isplaćen je u iznosu od 4.481.635 EUR.

* 1. **MATERIJALNI RASHODI**

**Materijalni rashodi (Šifra 32)** prema proračunskom računovodstvu u razdoblju siječanj-prosinac 2023. godine ostvareni su u iznosu od 357.404.969 EUR što je za 8,6% više u odnosu na isto razdoblje prethodne godine.

|  |  |  |  |
| --- | --- | --- | --- |
| **Materijalni rashodi** | **Izvršenje**  **2022** | **Izvršenje**  **2023** | **Indeks**  **2023/2022** |
| **329.126.540** | **357.404.969** | **1,09** |

Najveći udio u materijalnim rashodima odnosi se na potrošnju lijekova, medicinskog potrošnog materijala te krvi i krvnih pripravaka (88,4%).

|  |  |  |  |
| --- | --- | --- | --- |
| **Rashodi za lijekove, medicinski potrošni materijal i krv i krvne pripravke** | **Izvršenje**  **2022** | **Izvršenje**  **2023** | **Indeks**  **2023/2022** |
| **289.367.322** | **316.065.911** | **1,09** |

* + 1. **Posebno skupi lijekovi izvan limita**

Kod rashoda za lijekove u razdoblju siječanj-prosinac 2023. godine, najveći trošak u iznosu od 152.291.862 EUR se odnosi na Posebno skupe lijekove „izvan limita“ (Keytruda, Evrysdi, Kaftrio, Ocrevus, Kalydeco) čija se terapija provodi sukladno Smjernicama HZZO-a.

* + 1. **Ostali lijekovi**

Rashodi za ostale lijekove u razdoblju siječanj - prosinac 2023. ostvareni su u iznosu od 61.886.652 EUR (Xtandi, Erleada, Respreeza, Ambisome, Erbitux, Adempas) što je povećanje od 38,9% u odnosu na isto razdoblje prethodne godine (44.546.077 EUR). Rashodi za ostale lijekove koji su od 1.1.2023. godine skinuti s liste Posebno skupih lijekova u razdoblju siječanj - prosinac 2023. godine ostvareni su u iznosu od 11.857.345 EUR (Xtandi, Erleada, Revolade, Ofev).

* + 1. **Medicinski potrošni materijal**

Rashodi za medicinski potrošni materijal u razdoblju siječanj – prosinac 2023. ostvareni su u iznosu od 67.230.633 EUR što je povećanje od 12,1% u odnosu na isto razdoblje prethodne godine (59.961.004 EUR). Od toga rashodi za medicinski potrošni materijal izvan limita ostvareni su u iznosu od 16.234.736 EUR što je povećanje od 21,4% u odnosu na isto razdoblje prethodne godine (13.378.358 EUR).

* + 1. **Krv i krvni pripravci**

Rashodi za krv i krvne pripravke u razdoblju siječanj - prosinac 2023. ostvareni su u iznosu od 15.509.076 EUR što je povećanje od 16,6% u odnosu na isto razdoblje prethodne godine (13.303.900 EUR). Najveći trošak odnosi se na: Octagam, NovoSeven, CYTOTECT, Fibryga.

* + 1. **Ostali materijalni rashodi**

1. **Energija (Šifra 3223)**

|  |  |  |  |
| --- | --- | --- | --- |
| **Energija** | **Izvršenje  2022** | **Izvršenje  2023** | **Indeks 2023/2022** |
| 8.003.337 | 4.515.544 | 0,56 |

U 2023. godini izdaci za utrošenu energiju smanjili su za 43,6% u odnosu na prethodnu godinu. U utrošenu energiju spadaju troškovi električne energije, tehnološke pare, trošak plina i goriva. Glavni uzrok smanjenja rashoda za utrošenu energiju su projekti obnove od potresa bolnice Petrova 13, glavne zgrade KBC-a Zagreb, Žute zgrade u sklopu KBC-a Rebro te Klinike za plućne bolesti Jordanovac uslijed kojih su spomenute lokacije u 2023. godini radile smanjenim kapacitetom. Na smanjenje rashoda utjecaj je imala i Uredba o otklanjanju poremećaja na domaćem tržištu energije kojom se, zbog poremećaja na domaćem tržištu energije, uređuju posebne mjere za trgovinu električnom energijom, način i uvjeti formiranja cijena za određene kategorije kupaca električne energije i toplinske energije, nadzor nad primjenom cijena određenih ovom Uredbom, te posebni uvjeti obavljanja energetskih djelatnosti.

|  |  |  |  |
| --- | --- | --- | --- |
|  | **2022** | **2023** | **Razlika** |
| Električna energija | 4.277.219 | 2.169.423 | -2.107.796 |
| Plin | 1.295.033 | 380.122 | -914.911 |
| Tehnološka para | 2.396.125 | 1.934.179 | -461.946 |
| Ostalo | 34.960 | 31.820 | -3.140 |
| **UKUPNO** | **8.003.337** | **4.515.544** | **-3.487.793** |

1. **Usluge tekućeg i investicijskog održavanja (Šifra 3232)**

|  |  |  |  |
| --- | --- | --- | --- |
| **Usluge tekućeg i investicijskog održavanja** | **Izvršenje  2022** | **Izvršenje  2023** | **Indeks 2023/2022** |
| 8.472.922 | 11.226.593 | 1,32 |

U 2023. godini izdaci za usluge tekućeg i investicijskog održavanje povećali su se za 32,5% u odnosu na prethodnu godinu. Povećanje rashoda je rezultat sklopljenog Ugovora (2. studenog 2022. godine) za vođenje, nadzor i održavanje primarnog i sekundarnog termo-energetskog kruga KBC-a Zagreb između HEP Toplinarstva i KBC-a Zagreb radi preventivnog i korektivnog održavanja u mjesečnom iznosu 265.654 EUR.

1. **Zdravstvene i veterinarske usluge (Šifra 3236)**

|  |  |  |  |
| --- | --- | --- | --- |
| **Zdravstvene i veterinarske usluge** | **Izvršenje  2022** | **Izvršenje 2023** | **Indeks 2023/2022** |
| 1.144.454 | 2.020.601 | 1,77 |

U 2023. godini izdaci za zdravstvene i veterinarske usluge, tj. usluge drugih zdravstvenih ustanova porasli su za 76,6% u odnosu na prethodnu godinu. Pod izdatke za usluge drugih zdravstvenih ustanova spadaju suradne ustanove, obdukcije, gensko profiliranje i pregledi zaposlenika – sistematski. Od navedenih usluga najveće povećanje rashoda u 2023. u odnosu na prethodnu godinu bilježi se na kontu usluga genskog profiliranja zbog povećanja broja slučajeva.

1. **Intelektualne i osobne usluge (Šifra 3237)**

|  |  |  |  |
| --- | --- | --- | --- |
| **Intelektualne i osobne usluge** | **Izvršenje  2022** | **Izvršenje  2023** | **Indeks**  **2023/2022** |
| 3.172.761 | 3.573.279 | 1,13 |

U 2023. godini izdaci za intelektualne i osobne usluge porasli su za 12,6% u odnosu na prethodnu godinu. Pod intelektualne i osobne usluge spadaju rashodi za autorske honorare, ugovore o djelu, odvjetničke i ostale intelektualne usluge. Najveći porast rashoda u 2023. u odnosu na prethodnu godinu bilježe ostale intelektualne usluge (usluge savjetnika i savjetovanja, izrada dokumentacije, izrada studija i analiza te testiranja), javnobilježničke usluge te ugovori o djelu – djelatnici KBC-a.

1. **Ostali nespomenuti rashodi poslovanja (Šifra 329)**

|  |  |  |  |
| --- | --- | --- | --- |
| **Ostali nespomenuti rashodi poslovanja** | **Izvršenje  2022** | **Izvršenje  2023** | **Indeks**  **2023/2022** |
| 1.163.211 | 1.999.438 | 1,72 |

U 2023. godini izdaci za ostale nespomenute rashode poslovanja porasli su za 71,9% u odnosu na prethodnu godinu. Glavni razlog povećanja rashoda su novčana naknada za neispunjenje kvote za zapošljavanje osoba s invaliditetom sukladno Zakonu o profesionalnoj rehabilitaciji i zapošljavanja osoba s invaliditetom te pripadajućim Pravilnikom u iznosu od 460.533 EUR te povećanje troškova sudskih postupaka za pokrenute radne sporove radi neisplaćenih dodataka na prekovremene sate i nepovećanja osnovice za izračun plaća od 6% u javnim službama.

**2.3.   FINANCIJSKI RASHODI**

**Financijski rashodi (Šifra 34)** prema proračunskom računovodstvu u razdoblju siječanj-prosinac 2023. godine ostvareni su u iznosu od 694.765 EUR što je za 172,9% više u odnosu na isto razdoblje 2022. godine. Povećanje se odnosi na rashode za zatezne kamate, a rezultat je više isplaćenih sudskih presuda na ime razlike uvećanja plaća za prekovremeni rad, kako u broju tako i u vrijednosti isplaćenih predmeta.

|  |  |  |  |
| --- | --- | --- | --- |
| **Financijski rashodi** | **Izvršenje**  **2022** | **Izvršenje**  **2023** | **Indeks**  **2023/2022** |
| **255.517** | **694.765** | **2,72** |

**2.4.    OSTALE NAKNADE GRAĐANIMA I KUĆANSTVIMA IZ PRORAČUNA**

**Ostale naknade građanima i kućanstvima iz proračuna (Šifra 372)** u razdoblju siječanj-prosinac 2023. godine ostvareni su u iznosu od 182.609 EUR što je za 26,4% više u odnosu na isto razdoblje prethodne godine. Povećanje se odnosi na isplaćene specijalističke ispite i školarine za djelatnike.

|  |  |  |  |
| --- | --- | --- | --- |
| **Ostali rashodi** | **Izvršenje**  **2022** | **Izvršenje**  **2023** | **Indeks**  **2023/2022** |
| **144.525** | **182.609** | **1,26** |

**2.5.    RASHODI ZA NABAVU NEFINANCIJSKE IMOVINE (KAPITALNA ULAGANJA)**

**Rashodi za nabavu nefinancijske imovine (Šifra 4)** u razdoblju siječanj-prosinac 2023. godine ostvareni su u iznosu od 53.381.786 EUR što je za 277,1% više u odnosu na isto razdoblje 2022. godine.

|  |  |  |  |
| --- | --- | --- | --- |
| **Rashodi za nabavu nefinancijske imovine** | **Izvršenje**  **2022** | **Izvršenje**  **2023** | **Indeks**  **2023/2022** |
| **14.156.182** | **53.381.786** | **3,77** |

Od navedenih rashoda najveći dio odnosi se na dodatna ulaganja na građevinskim objektima (38.723.358 EUR), rashode za nabavu medicinske i laboratorijske opreme (12.808.873 EUR), te nabavu uredske opreme i namještaja (628.765 EUR).

Najznačajnija dodatna ulaganja na građevinskim objektima odnose se na radove na obnovi šteta od potresa za Projekt obnove od potresa bolnice Petrove 13 (FSEU.2021.MZ.004.), Projekt obnove od potresa Klinike za plućne bolesti KBC-a Zagreb na lokaciji Jordanovac (FSEU.2021.MZ.010.), Projekt cjelovite obnove od potresa Glavne zgrade KBC-a Zagreb na lokaciji Kišpatićeva 12 (FSEU.2021.MZ.024.) i Projekt cjelovite obnove od potresa Žute zgrade u sklopu kompleksa KBC-a Rebro (FSEU.2021.MZ.035.) u ukupnom iznosu od 37.713.904 EUR. Značajnija dodatna ulaganja na građevinskim objektima odnose se na uređenje prostora za smještaj MR 3T uređaja, adaptaciju dijela prizemlja Objedinjenog hitnog bolničkog prijema za smještaj CT-a, radove na uređenju dijela prostora zgrade Laboratorija na lokaciji Petrova 13 te adaptaciju privremenog smještaja klinika i kliničkih zavoda uslijed cjelovite obnove od potresa glavne zgrade.

Najznačajnija ulaganja u medicinsku i laboratorijsku opremu odnose na ulaganja u uređaj MR Magnetom Prisma za potrebe neuroradiologije, endoskopske stupove, CT uređaj za Polikliniku Kliničkog zavoda za dijagnostičku i intervencijsku radiologiju, operacijske lampe, mikroskop operacijski Kinevo 900 System, digitalni skener, endoskopske stupovi za potrebe Klinike za urologiju, respirator neonatalni s funkcijom visokofrekventne ventilacije, platforme elektrokirurške, nadogradnju linearnog akceleratora proizvođača Elekta Synergy, UZV uređaj za potrebe pedijatrijske kardiologije, UZV visokofrekventni transrektalni s opcijom programske fuzijske biopsije prostate, koronarni set.

Najznačajnija ulaganja u uredsku opremu i namještaj odnose se na nabavu računala i računalne oprema: nabava i implementacija virtualizacijske infrastrukture, računala, pristupna točka bežična TIP1 i TIP2 Cisco, preklopnik pristupni TIP2 i TIP3 Catalyst te nadogradnja sustava za nadzor i kontrolu IT opreme.

## FINANCIJSKI REZULTAT

KBC Zagreb je prema proračunskom računovodstvu u razdoblju siječanj - prosinac 2023. godine ostvario višak prihoda nad rashodima u iznosu od 8.402.470 EUR uvjetovan sljedećim vanjskim čimbenicima:

- Odluke Vlade Republike Hrvatske o isplati sredstava bolničkim zdravstvenim ustanovama kojima je osnivač Republika Hrvatska za podmirenje dijela dospjelih obveza prema dobavljačima lijekova, potrošnog i ugradbenog medicinskog materijala - 33.043.505 EUR,

- Odluka Vlade Republike Hrvatske o isplati namjenske pomoći od strane HZZO-a za podmirenje dospjelih obveza bolničkih zdravstvenih ustanova kojima je osnivač Republika Hrvatska i kojima su osnivači županije prema dobavljačima lijekova, potrošnog i ugradbenog medicinskog materijala - 30.646.585 EUR

- Višak ispostavljenih i priznatih računa preko ugovorenog osnovnog iznosa sredstava zdravstvene zaštite („limit“) te za aktivnosti koje se ne uračunavaju u maksimalno utvrđeni iznos osnovnih novčanih sredstava (aktivnosti „izvan limita“) – 15.054.993 EUR

- Odluka Upravnog vijeća HZZO-a o utvrđivanju dodatnih sredstava zdravstvenim ustanovama kao razlika sredstava između ugovorenog iznosa sredstava i ispostavljenih računa – 4.657.953 EUR

Vanjski čimbenici koji negativno utječu na financijski rezultat su:

- nedovoljan ugovoreni maksimalni iznos sredstava - limit za provođenje bolničke i specijalističko-konzilijarne zdravstvene zaštite iz obveznog zdravstvenog osiguranja,

- ugovoreni rok plaćanja s HZZO-om od 60 dana za aktivnosti izvan „limita“,

- izvori radnog prava koji uređuju plaće zaposlenih u zdravstvu regulirani su općim

propisima o radu i u skladu s njima zaključenim kolektivnim ugovorima, koje sklapaju Vlada RH

i sindikati,

- potrošnja lijekova koji nisu uvršteni u važeće liste lijekova HZZO-a na teret „limita“ KBC-a Zagreb (9.830.575 EUR u razdoblju siječanj – prosinac 2023.),

- nema ograničenja liječenja pacijenata prema teritorijalnom ustroju bez obzira na

mjesto stanovanja i dalje mnoge bolnice „prebacuju“ teret troškova skupe dijagnostike i skupog liječenja na KBC Zagreb bez obzira na raspoloživost odgovarajućih vlastitih stručnjaka i status Referentnih centara Ministarstva zdravstva te postojanja visokodiferentne i skupe opreme (16.377.185 EUR u razdoblju siječanj - prosinac 2023.),

- nedovoljan najviši iznos sudjelovanja u troškovima zdravstvene zaštite koji je obavezna snositi osigurana osoba HZZO-a po jednom liječenju ili dijagnostičkom postupku,

- smanjenje kapaciteta zbog potresom oštećene bolničke infrastrukture.

Uzroci ostvarenog rezultata poslovanja su objektivne, a ne subjektivne okolnosti u poslovanju jer KBC Zagreb nije mogao utjecati na kretanje najvećeg dijela prihoda i rashoda koji su uvjetovani vanjskim čimbenicima.

## BILANCA NA DAN 31. PROSINCA 2023. GODINE

Bilješke uz obrazac Bilanca na dan 31. prosinca 2023. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

**Imovina (Šifra B001)**

**Građevinski objekti (Šifra 021 i 02921)**  na dan 31. prosinca 2023. godine iskazani su u iznosu od 114.993.741 EUR što je za 0,5% manje u odnosu na isti datum 2022. godine.

Najznačajnija ulaganja na građevinskim objektima u 2023. godini odnose se na radove na uređenju dijela prostora zgrade laboratorija na lokaciji Petrova 13 i radove na izgradnji spojnog mosta Petrova 13.

**Postrojenja i oprema (Šifra 022 i 02922)**  na dan 31. prosinca 2023. godine iskazani su u iznosu od 27.367.140 EUR što je za 25,6% više u odnosu na isti datum 2022. godine.

Na povećanje vrijednosti postrojenja i opreme najviše su utjecala ulaganja u medicinsku i laboratorijsku opremu (12.976.535 EUR) te komunikacijsku opremu (368.753 EUR)

Najznačajnija ulaganja u medicinsku i laboratorijsku opremu odnose na uređaj MR za potrebe neuroradiologije, CT uređaj za polikliniku Kliničkog Zavoda za dijagnostičku i intervencijsku radiologiju, mikroskop operacijski, operacijske lampe, endoskopski stupovi, skener digitalni za potrebe patologije, respirator neonatalni s funkcijom visokofrekventne ventilacije, nadogradnja linearnog akceleratora, uređaji za pranje i dezinfekciju.

Najznačajnija ulaganja u komunikacijsku opremu odnose se na nabavu nadogradnje sustava tehničke zaštite na lokacijama KBC-a Zagreb.

**Nematerijalna proizvedena imovina (Šifra 026 i 02926)**  na dan 31. prosinca 2023. godine iskazana je u iznosu od 1.410.000 EUR što je za 23,9% manje u odnosu na isti datum 2022. godine.

**Građevinski objekti u pripremi (Šifra 051)** na dan 31. prosinca 2023. godine iskazani su u iznosu od 38.647.647 EUR što je višestruko povećanje u odnosu na isti datum 2022. godine.

Na povećanje vrijednosti građevinskih objekata u pripremi utjecalo je dodatno ulaganje na građevinskim objektima koji se odnose na radove na obnovi šteta od potresa za Projekt obnove od potresa bolnice Petrove 13 (FSEU.2021.MZ.004.), Projekt obnove od potresa Klinike za plućne bolesti KBC-a Zagreb na lokaciji Jordanovac (FSEU.2021.MZ.010.), Projekt cjelovite obnove od potresa Glavne zgrade KBC-a Zagreb na lokaciji Kišpatićeva 12 (FSEU.2021.MZ.024.) i Projekt cjelovite obnove od potresa Žute zgrade u sklopu kompleksa KBC-a Rebro (FSEU.2021.MZ.035.) u ukupnom iznosu od 37.713.904 EUR.

**Zalihe za obavljanje djelatnosti (Šifra 061)** na dan 31. prosinca 2023. godine iskazane su u iznosu od 5.909.281 EUR što je za 24,2% manje u odnosu na isti datum 2022. godine.

Do smanjenja zaliha za obavljanje djelatnosti došlo je zbog uvođenja eura kao službene valute u Republici Hrvatskoj od 1. siječnja 2023. godine i prilagodbe postojećeg poslovno informacijskog sustava kroz primjenu novog modula. Zbog navedenog Bolnička ljekarna je napravila narudžbe u prosincu 2022. godine za dio siječnja 2023. godine kako bi u razdoblju bez adekvatnog praćenja stanja zaliha i knjiženja zahtjeva i primki maksimalno osigurala pravovremene isporuke lijekova i materijala na Klinike.

**Novac u banci (Šifra 111)** na dan 31. prosinca 2023. godine iskazan je u iznosu od 102.360 EUR što je za 38,6% više u odnosu na isti datum 2022. godine.

Uplate koje je KBC Zagreb tijekom 2023. godine ostvario na računu u poslovnoj banci uplaćene su na račun državnog proračuna. Na povećanje je utjecao povećani priljev sredstava na račun u poslovnoj banci dana 29.12.2023. godine.

**Potraživanja za prihode poslovanja (Šifra 16)** na dan 31. prosinca 2023. godine iskazani su u iznosu od 54.867.974 EUR što je za 1% više u odnosu na isti datum 2022. godine.

Potraživanja za participacije i dopunsko osiguranje bilježe rast od 22,7%, potraživanja za prihode ostvarene na tržištu bilježe rast od 0,8%, a potraživanja proračunskih korisnika za sredstva uplaćena u proračun i za prihode od HZZO na temelju ugovornih obveza manja su za 0,02%.

|  |  |  |  |
| --- | --- | --- | --- |
| Naziv pozicije | Stanje 31.12.2022. | Stanje 31.12.2023. | Indeks |
| Potraživanja za participacije i dopunsko osiguranje | 2.441.352 | 2.995.809 | 122,70 |
| Potraživanja za prihode ostvarene na tržištu | 6.093.628 | 6.140.793 | 100,80 |
| Potraživanja pror. korisnika za sredstva uplaćena u proračun i za prihode od HZZO na temelju ugovornih obveza | 97.927.130 | 97.687.875 | 99,8 |
| Potraživanja za ostale prihode | 8.477 | 2.308 | 27,20 |
| Ispravak vrijednosti potraživanja | 51.126.661 | 51.958.811 | 99,70 |
| Sveukupno | 54.343.926 | 54.867.974 | 101,00 |

Na porast potraživanja za participacije i dopunsko osiguranje najviše je utjecao porast potraživanja za dopunsko zdravstveno osiguranje HZZO-a koji je rezultat porasta cijena DTP-a i DTS-a kao i porasta broja slučajeva za 66.421 u 2023. godini u odnosu na prethodnu godinu.

**Obveze (Šifra 2)**

U odnosu na 31.12.2022. godine ukupne obveze su se smanjile za 10,5 % i na dan 31.12.2023. iznose 240.279.695 EUR. Struktura obveza dana je slijedećim prikazom:

|  |  |  |  |
| --- | --- | --- | --- |
| Naziv pozicije | Stanje 31.12.2022. | Stanje 31.12.2023. | Indeks |
| Obveze za rashode poslovanja | 228.730.061 | 217.975.108 | 95,3 |
| Obveze za kredite i zajmove | 32.583.673 | 12.918.628 | 39,6 |
| Obveze za nabavu nefinancijske imovine | 7.172.169 | 9.385.959 | 130,9 |
| Odgođeno plaćanje rashoda i prihodi budućih razdoblja | 697.921 | 985.301 | 141,2 |
| **Sveukupno** | **269.183.824** | **241.264.996** | 89,6 |
| Obveze bez odgođenog plaćanja rashoda i prihoda budućih razdoblja | 268.485.903 | 240.279.695 | 89,5 |

Od ukupno iskazanih 240.279.695 EUR obveza dospjelo je 79.947.210 EUR od čega je 44.287.883 EUR dospjelih obveza unutar godinu dana.

**Obveze za rashode poslovanja (Šifra 23)** na dan 31. prosinca 2023. godine iskazane su u iznosu od 217.975.108 EUR što je za 4,7% manje u odnosu na isti datum 2022. godine.

Navedene obveze obuhvaćaju obveze za zaposlene, obveze za materijal i energiju, obveze za tekuće i investicijsko održavanje, zakupnine i režijske troškove, usluge drugih zdravstvenih ustanova, premije osiguranja, ostale usluge, obveze za financijske rashode, naknade građanima i kućanstvima kao i ostale tekuće obveze.

**Ostale tekuće obveze (Šifra 239)** na dan 31. prosinca 2023. godine iskazane su u iznosu od 72.842.864 EUR što je za 16,6% manje u odnosu na isti datum 2022. godine.

Od ukupno iskazanog iznosa na ovoj poziciji 69.726.808 EUR odnosi na primljeni predujam od HZZO na ime limita i dodatnih sredstava i manji je za 17,8% u odnosu na isti datum 2022. godine.

**Obveze za nabavu nefinancijske imovine (Šifra 24)** na dan 31. prosinca 2023. godine iskazane su u iznosu od 9.385.959 EUR što je za 30,9% više u odnosu na isti datum 2022. godine.

Navedene obveze obuhvaćaju obveze za nabavu opreme, uređaja, instrumenata, dodatnih ulaganja na građevinskim objektima, obveze na ima komunalnog doprinosa temeljem nagodbe s Gradom Zagrebom i Zagrebačkim Holdingom (685.815 EUR) kao i obveze na ime predujmljenih ulaganja za HEP- toplinarstvo d.o.o. (4.610.522 EUR) za koja je u tijeku sudski postupak.

**Obveze za kredite i zajmove (Šifra 26)** na dan 31. prosinca 2023. godine iskazane su u iznosu od 12.918.628 EUR što je za 60,4% manje u odnosu na isti datum 2022. godine.

Smanjenje obveza za kredite i zajmove odnosi se na međusobno usklađenje knjigovodstvenih evidencija po dugoročnom klupskom kreditu namijenjenom za financiranje II. faze projekta razvoja KBC-a Zagreb (76.031.539 EUR). Sporazumom o reguliranju obveza plaćanja po ugovoru o dugoročnom klupskom kreditu utvrđeno je da KBC Zagreb otplaćuje navedeni kredit sredstvima ostvarenim od zakupa poslovnog prostora, a Ministarstvo financija otplaćuje preostalu obvezu po kreditu. Iskazivanje ukupnog iznosa obveze po kreditu u poslovnim knjigama oba subjekta dovelo je do dvostrukog iskazivanja obveza u konsolidiranoj bilanci državnog proračuna na što je ukazao Državni ured za reviziju u Izvješću o obavljenoj reviziji Godišnjeg izvještaja o izvršenju Državnog proračuna za 2022. godinu. Uputom Ministarstva financija od 13. studenog 2023. godine, KBC Zagreb je isknjižio evidentirano stanje obveza na dan 1. siječnja 2023. godine te evidentirao samo dio obveze za otplatu kredita u visini ostvarenih prihoda od zakupa poslovnog prostora.

Obveze po robnim kreditima za nabavu lijekova (Zolgensma) iznose 5.740.892 EUR, a za nabavu opreme 7.177.736 EUR.

**Odgođeno plaćanje rashoda i prihodi budućih razdoblja (Šifra 29)** na dan 31.12.2023. godine iskazano je u iznosu od 985.301 EUR što je za 41,2% više u odnosu na isti datum 2022. godine.

Odgođeno plaćanje rashoda u iznosu od 91.729 EUR odnosi se na nefakturirane građevinske radove. Prihodi budućih razdoblja odnose se na odgođeno priznavanje prihoda za neutrošene donacije lijekova, medicinskog potrošnog materijala i krvnih pripravaka.

**Višak/manjak prihoda (Šifra 922)**

Podaci u bilanci iskazani su nakon obvezne korekcije rezultata sukladno članku 82. Pravilnika o proračunskom računovodstvu i Računskom planu te je iskazan višak prihoda poslovanja u iznosu od 20.231.074 EUR, manjak prihoda od nefinancijske imovine u iznosu od 14.001.475 EUR i višak prihoda od financijske imovine u iznosu od 2.172.871 EUR. Temeljem navedenog postoji odstupanje u odnosu na PR-RAS obrazac kako slijedi:

|  |  |  |  |  |
| --- | --- | --- | --- | --- |
| Račun | Naziv računa | PR-RAS | Korekcija kapitalnih prijenosa | Bilanca |
| 92211 | VIŠAK PRIHODA POSLOVANJA | 59.600.539 | -39.369.465 | 20.231.074 |
| 92222 | MANJAK PRIHODA OD NEFINANCIJSKE IMOVINE | -53.370.940 | 39.369.465 | -14.001.475 |
| 92213 | VIŠAK PRIMITAKA OD FINANCIJSKE IMOVINE | 2.172.871 |  | 2.172.871 |
| Ukupno | | 8.402.470 | 0 | 8.402.470 |

**Višak ili manjak prihoda poslovanja**

Višak ili manjak prihoda od redovnog poslovanja rezultat je sučeljavanja prihoda i rashoda od poslovanja u jednoj proračunskoj godini.

Prihodi poslovanja u KBC-u Zagreb su prihodi iz Državnog proračuna i HZZO-a za financiranje redovne djelatnosti na temelju ugovornih obveza, prihodi po posebnim propisima – dopunsko zdravstveno osiguranje i participacije te vlastiti prihodi od pruženih zdravstvenih i nezdravstvenih usluga.

Rashodi poslovanja su rashodi za zaposlene, materijalni rashodi, financijski rashodi, naknade građanima i kućanstvima i ostali rashodi.

Prihodi i rashodi od redovnog poslovanja iskazuju se uz primjenu modificiranoga računovodstvenog načela nastanka događaja. Modificirano računovodstveno načelo nastanka događaja znači da se:

– prihodi priznaju u izvještajnom razdoblju u kojemu su postali raspoloživi i pod uvjetom da se mogu izmjeriti,

– rashodi priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju,

– rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti. Iznimno, u djelatnosti zdravstva te u obavljanju vlastite trgovačke i proizvođačke djelatnosti rashodi za kratkotrajnu nefinancijsku imovinu iskazuju se u trenutku stvarnog utroška odnosno prodaje.

**Višak ili manjak prihoda od nefinancijske imovine (kapitalnih aktivnosti)**

Višak ili manjak prihoda od nefinancijske imovine rezultat je sučeljavanja prihoda i rashoda od nefinancijske imovine u jednoj proračunskoj godini.

Prihodi od nefinancijske imovine u KBC-u Zagreb su prihodi od prodaje stanova na kojima postoji stanarsko pravo te prihodi od prodaje dugotrajne imovine.

Rashodi za nabavu nefinancijske imovine su rashodi za izgradnju građevinskih objekata i dodatna ulaganja u iste te nabavu uređaja i opreme.

Prihodi i rashodi od nefinancijske imovine iskazuju se uz primjenu modificiranoga računovodstvenog načela nastanka događaja. Modificirano računovodstveno načelo nastanka događaja znači da se:

– ne iskazuje rashod amortizacije nefinancijske dugotrajne imovine,

– ne iskazuju prihodi i rashodi uslijed promjena vrijednosti nefinancijske imovine,

– prihodi priznaju u izvještajnom razdoblju u kojemu su postali raspoloživi i pod uvjetom da se mogu izmjeriti,

– rashodi priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju,

– za donacije nefinancijske imovine iskazuju se prihodi i rashodi.

**Višak ili manjak primitaka od financijske imovine (financijskih aktivnosti)**

Višak ili manjak primitaka od financijske imovine rezultat je sučeljavanja primitaka i izdataka od financijske imovine u jednoj proračunskoj godini.

Primici od financijske imovine su primici od zaduživanja (krediti, zajmovi i financijski leasing).

Izdaci od financijske imovine su otplate glavnica primljenih kredita i zajmova te otplate rata za financijski leasing.

Primici i izdaci od financijske imovine iskazuju se po gotovinskom načelu pri čemu su primici priljevi novca i novčanih ekvivalenata po svim osnovama, a izdaci odljevi novca i novčanih ekvivalenata po svim osnovama.

Tijekom 2023. godine evidentirana su na računima kapitalnih prijenosa sredstva u iznosu od 39.369.465 EUR koja su utrošena za nabavu dugotrajne nefinancijske imovine:

|  |  |  |
| --- | --- | --- |
| Račun | Naziv | Iznos |
| 63241 | KAPITALNE POMOĆI OD INSTITUCIJA I TIJELA EU | 16.290 |
| 632410563 | KAPITALNE POMOĆI OD INSTITUCIJA I TIJELA EU - IRI (EFRR) | 1.396 |
| 632415761 | KAPITALNE POMOĆI OD INSTI. I TIJELA EU -FOND SOLIDARNOSTI | 15.440.353 |
| 632415765 | KAPITALNE POMOĆI OD INSTITUCIJA I TIJELA EU - PODIZVOR | 181.420 |
| 66321 | KAPITALNE DONACIJE OD FIZIČKIH OSOBA | 70.075 |
| 66322 | KAPITALNE DONACIJE OD NEPROFITNIH ORGANIZACIJA | 70.651 |
| 66323 | KAPITALNE DONACIJE OD TRGOVAČKIH DRUŠTAVA | 169.622 |
| 6712100 | PRIHODI IZ DP-a ZA NABAVU NEFINANCIJSKE IMOVINE | 23.416.537 |
| 67121001 | PRIHODI UČEŠĆA DP -ZA NEFINANCIJSKU IMOVINU U EU PROJEKTIMA | 3.121 |
| Ukupno | | 39.369.465 |

Provedena je korekcija rezultata na način da se za iznos od 39.369.465 EUR zadužuje račun viška prihoda poslovanja, a odobrava račun manjka prihoda od nefinancijske imovine.

Sukladno članku 15. stavak 2., 3., i 4. Pravilnika o financijskom izvještavanju u proračunskom računovodstvu (NN 37/2022) obvezna Bilješka uz Bilancu je Popis sudskih sporova u tijeku koji se iskazuje u obliku tablica. Popis sudskih sporova u tijeku obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava i poseban je dodatak uz Bilješke uz financijske izvještaje.

**Izvanbilančni zapisi (Šifre 991/996)** na dan 31. prosinca 2023. godine iskazane su u iznosu od 120.821.329 EUR što je za 245,9% više u odnosu na isti datum 2022. godine.

Na povećanje izvanbilančnih zapisa najvećim dijelom utjecalo je povećanje potencijalnih obveza po sudskim sporovima u iznosu od 54.191.972 EUR, te evidentiranje stanja obveza za glavnicu dugoročnog klupskog kredita namijenjenog za financiranje II. faze projekta razvoja KBC-a Zagreb izvanbilančno u iznosu od 16.604.879 EUR (Uputa Ministarstva financija od 13. studenog 2023. godine).

## IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ZA RAZDOBLJE OD 1. SIJEČNJA DO 31. PROSINCA 2023. GODINE

Bilješke uz obrazac Izvještaj o promjenama u vrijednosti i obujmu imovine i obveza za razdoblje siječanj-prosinac 2023. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

**Promjene u vrijednosti (revalorizacija) imovine (Račun 91511 – Šifra P003)** za razdoblje siječanj - prosinac 2023. godine iskazane su na poziciji povećanje u iznosu od 36.979 EUR i na poziciji smanjenje u iznosu od 3.465 EUR.

Smanjenje se odnosi na otpis proizvedene dugotrajne imovine koja nije za upotrebu, a povećanje na primljene dekontaminacijske šatore u vrijednosti od 36.979 EUR.

**Promjene u obujmu imovine (Račun 91512 – Šifra P022)** za razdoblje siječanj - prosinac 2023. godine iskazane su na poziciji povećanja u iznosu od 70.317 EUR.

Promjena se odnosi na povećanje proizvedene kratkotrajne imovine u iznosu od 70.317 EUR na ime primljene pomoći u medicinskom potrošnom materijalu.

## IZVJEŠTAJ O OBVEZAMA ZA RAZDOBLJE SIJEČANJ-PROSINAC 2023. GODINE

Bilješke uz obrazac Izvještaj o obvezama za razdoblje siječanj-prosinac 2023. godine izrađene su sukladno Pravilniku o financijskom izvještavanju u proračunskom računovodstvu (NN 37/22) kao sastavni dio financijskog izvještaja za predmetno razdoblje.

1. **STANJE OBVEZA 1. SIJEČNJA (Šifra V001)**

Stanje obveza na početku izvještajnog razdoblja u iznosu od 268.485.901 EUR razlikuje se za 2,12 EUR od stanja obveza na dan 31.12.2022. godine zbog usklađivanja svih analitičkih računa sa računima u glavnoj knjizi koje su nastale radi preračunavanja iznosa iz kuna u eure i uspostavljanja bilančne ravnoteže.

1. **STANJE OBVEZA NA KRAJU IZVJEŠTAJNOG RAZDOBLJA (Šifra V006)**

Stanje obveza na kraju izvještajnog razdoblja iznosi 240.279.695 EUR. Smanjenje obveza u odnosu na isto razdoblje prethodne godine iznosi 10,5% (obveze na kraju izvještajnog razdoblja siječanj-prosinac 2022. godine iznosile su 268.485.903 EUR). Struktura obveza na dan 31. prosinca 2023. godine dana je kako slijedi:

|  |  |
| --- | --- |
| **O P I S** | **Ukupne obveze na dan 31.12.2023.** |
| Za lijekove | 94.581.574 |
| Za sanitetski materijal, krvi i krvne derivate i sl. | 34.184.528 |
| Za živežne namirnice | 240.990 |
| Za energiju | 769.319 |
| Za ostale materijale i reprodukcijski materijal | 157.298 |
| Za proizvodne i neproizvodne usluge | 3.533.397 |
| Za opremu (osnovna sredstva) | 16.563.695 |
| Obveze prema zaposlenicima | 16.579.373 |
| Obveze za usluge drugih zdravstvenih ustanova | 795.469 |
| Obveze prema komitentnim bankama za kredite | 0,00 |
| Ostale nespomenute obveze | 3.147.244 |
| Obveze prema HZZO za manje izvršen rad | 69.726.808 |
| **SVEUKUPNE OBVEZE**: | **240.279.695** |

Najveći dio obveza odnosi se na obveze za lijekove (94.581.574 EUR) i obveze za manje izvršeni rad prema HZZO-u (69.726.808 EUR).

Odlukom Upravnog vijeća HZZO-a od 31. svibnja 2022. godine o načinu vraćanja isplaćenih iznosa sredstava za provođenje bolničke i specijalističko-konzilijarne zdravstvene zaštite u iznosu većem od izvršenih usluga bolničke ustanove su dužne neizvršeni limit za razdoblje od 2014. do 2021. godine nadoknaditi većim izvršenjem. Također, Odlukama Upravnog vijeća HZZO-a bolničke ustanove su sva primljena dodatna novčana sredstva obvezne pravdati ispostavljanjem računa za provedenu zdravstvenu zaštitu iz obveznog zdravstvenog osiguranja. Rok ispostavljanja računa (izvršenja usluge) nije propisan. Navedenim Odlukama iznos ukupnih obveza prema HZZO-u za manje izvršen rad definiran je kao nedospjela obveza. Sukladno naputku Ministarstva financija od dana 14. rujna 2020. godine o načinu evidentiranja obveza za primljene predujmove od HZZO-a u poslovnim knjigama i financijskim izvještajima ustanova u zdravstvu, zdravstvena ustanova ne smije zatvoriti obvezu po primljenom predujmu i priznati prihod od HZZO-a na temelju ugovornih obveza, ako HZZO nije iskazao rashod i zatvorio potraživanje za dani predujam u istom izvještajnom razdoblju.

1. **STANJE DOSPJELIH OBVEZA NA KRAJU IZVJEŠTAJNOG RAZDOBLJA (Šifra V007)**

Stanje dospjelih obveza na kraju izvještajnog razdoblja iznosi 79.947.210 EUR. Povećanje dospjelih obveza u odnosu na isto razdoblje prethodne godine iznosi 5,5% (dospjele obveze na kraju izvještajnog razdoblja siječanj-prosinac 2022. godine iznosile su 75.813.243 EUR). Dospjele obveze odnose se na obveze za materijalne rashode u iznosu od 75.336.688 EUR i obveze za nabavu nefinancijske imovine u iznosu od 4.610.522 EUR.

Od dospjelih obveza za materijalne rashode najveći dio odnosi se na obveze za lijekove (54.875.806 EUR) i medicinski potrošni materijal (20.024.670 EUR) od kojih je struktura dospijeća dana kako slijedi:

|  |  |  |  |  |  |  |
| --- | --- | --- | --- | --- | --- | --- |
| **O P I S** | **Ukupno dospjele obveze na dan 31. prosinca 2023.** | **Dospjele obveze do 60 dana** | **Dospjele obveze od 61 do 90 dana** | **Dospjele obveze od 91 do 120 dana** | **Dospjele obveze od 121 do 150 dana** | **Dospjele obveze od 151 do 180 dana** |
| Za lijekove | 54.875.806 | 30.731.316 | 18.967.061 | 5.177.429 | 0 | 0 |
| Za sanitetski materijal, krvi i krvne derivate i sl. | 20.024.670 | 13.298.412 | 5.509.939 | 1.216.319 | 0 | 0 |
| **SVEUKUPNE OBVEZE**: | 74.900.476 | 44.029.728 | 24.477.000 | 6.393.748 | 0 | 0 |

Glavni razlozi dospjelosti obveza su nedovoljan ugovoreni maksimalni mjesečni iznos sredstava za provođenje bolničke  i specijalističko-konzilijarne zdravstvene zaštite iz obveznog zdravstvenog osiguranja („limit“ ) kao i nedovoljan ugovoreni mjesečni iznos za ugovorene aktivnosti i programe „izvan limita“.

**Ravnatelj**

**Prof. dr. sc. Ante Ćorušić, dr. med.**